નવગુજરાત સમય, પાટણ > રાજસ્થાનમાંથી આવતાં ટેન્કરોમાંથી પાઇપો કાઢી ડીઝલ ચોરી કરતાં શખ્સોને ઝડપી લીધા સાંતલપુરના નેશનલ હાઇવે પર ઓઈલ ડીઝલ ભરી પસાર થતા ટેન્કરોમાંથી ડ્રાઈવર અને હોટલમાલિકોની મિલીભગતથી ગેરકાયદેસર ઓઈલ અને ડીઝલ કાઢવાનું મોટું કૌભાંડ ચાલતું હોવાની અનેક બુમરાડ ઉઠવા પામી છે ત્યારે અગાઉ પણ પોલીસે ઓઈલ કાઢવાના કૌભાંડનો પર્દાફાશ કર્યો હતો ત્યારે વધુ રોઝું ગામ નજીકથી પોલીસે બે ડીઝલના ટેન્કરોમાંથી લાખો રૂપિયાનું ડીઝલ કાઢી વેપલો થતા હોવાના સ્થળ પર રેડ કર ૪૩૯૭૫ લીટર ડીઝલ સાથે બન્ને ટેન્કરો અને મુદામાલ મળી કુલ ૬૦.૬૨ લાખનો મુદામાલ સાથે ૩ ઈસમોને પકડી પાડી પોલીસે ડીઝલ ચોરી કોભાંડનો પર્દાફાશ કર્યો હતો જેને લઇ ઓઈલ અને ડીઝલ વેપલાના માફિયાઓમાં ફફડાટ જોવા મળ્યો હતો.